Benjamin Britten

Edward Benjamin Britten (22. marraskuuta 1913 Lowestoft – 4. joulukuuta 1976 Aldeburgh) oli brittiläinen säveltäjä ja pianisti. Hän aloitti säveltämisen jo lapsena. Vuonna 1927 hän alkoi saada yksityisopetusta säveltäjä Frank Bridgeltä. 

Britten sai koulutuksensa Gresham’s Schoolissa ja Royal College of Musicissa.

Brittenin ensimmäinen suosiota saanut teos oli hänen vuonna 1934 säveltämänsä A Boy was Born. Hänen nykyään tunnetuin teoksensa on ooppera Peter Grimes 1940-luvun alusta. Myös muunnelmasarja Nuoren orkesteriopas op. 34 (A Young Person’s Guide to the Orchestra) on tunnettu ja arvostettu teos, ja sillä tutustutetaan usein "ensikertalaisia" orkesteriin. War Requiem (1962), kolmas Brittenin tunnettu teos, syntyi uudelleenrakennetun Coventryn katedraalin vihkiäisiin.

Brittenin elämänkumppani oli tenori Peter Pears, ja hän sävelsi tälle lukuisia teoksia. Pari kieltäytyi aseista toisen maailmansodan aikana. He perustivat Aldeburghin musiikkijuhlat vuonna 1948.

Oopperat
Paul Bunyan, 1941
Peter Grimes, 1945
Lucretian ryöstö (The Rape of Lucretia), 1946
Albert Herring, 1947
Pikku nokikolari (The Little Sweep), 1947
Billy Budd, 1951
Gloriana, 1953
Ruuvikierre (The Turn of the Screw), 1954
Nooan tulva, 1958
Kesäyön unelma, 1960
Kuovijoki (Curlew River), 1964
Tuhlaajapoika, 1968
Owen Wingrave, 1971
Kuolema Venetsiassa, 1973

Lähteet

Kirjallisuutta

Aiheesta muualla

Heikki Poroila: Yhtenäistetty Benjamin Britten (koko sävellystuotanto listattuna)
1900-luvun suuri sielunmessu War Requiemia koskeva artikkeli, Yle.

Brittiläiset säveltäjät
Englantilaiset oopperasäveltäjät
Englantilaiset pianistit
Grammy-palkinnon saajat
Sibelius-palkinnon saajat
Vuonna 1913 syntyneet
Vuonna 1976 kuolleet